SMPC โบรกอัพกำไรปีนี้แตะ 754 ลบ. รับยอดส่งออกถังแก๊สพุ่ง จับตา Q1 โตแรง 73%
SMPC โบรกอัพกำไรปีนี้แตะ 754 ลบ. รับยอดส่งออกถังแก๊สโตสูง จับตา Q1 โตแรง แนะซื้อเป้าใหม่ 17 บาท
SMPC โบรกอัพกำไรปีนี้แตะ 754 ลบ. รับยอดส่งออกถังแก๊สพุ่ง จับตา Q1 โตแรง 73% แนะซื้อเป้าใหม่ 17 บาท
18 พ.ค. 2565

บล.เคทีบีเอสที ระบุในบทวิเคราะห์วันนี้ (27 เม.ย.2565) ว่า บริษัท สหมิตรถังแก๊ส จำกัด (มหาชน) หรือ SMPC (ซื้อ/ปรับเป้าขึ้นเป็น 17.00 บาท) ยังแนะนำ “ซื้อ” แต่ปรับราคาเป้าหมายขึ้นเป็น 17.00 บาท ทั้งนี้ประเมินกำไรปกติไตรมาส 1/2565 ที่ 198 ล้านบาท (+73% เทียบช่วงเดียวกันของปีก่อน, -10% เทียบไตรมาสก่อนหน้า)
โดยยังคงอยู่ในเกณฑ์สูงต่อเนื่องจากไตรมาส 4/2564 ที่มีกำไรสถิติสูงสุดใหม่ ส่วนกำไรจะเพิ่มขึ้นมาก เทียบช่วงเดียวกันของปีก่อน ซึ่งเป็นไปตามทิศทางเดียวกับที่ กระทรวงพาณิชย์รายงานมูลค่าส่งออกถังแก๊สของไทยในไตรมาส1/2565 ที่เติบโตสูง 32% เทียบช่วงเดียวกันของปีก่อน
ขณะที่ GPM จะปรับตัวดีขึ้นเป็น 23% จากไตรมาส 1/2564 ที่ 21.5% จาก นา rate ที่สูงขึ้น ปรับกำไรปกติปี 2565 ขึ้น +6% เป็น 754 ล้านบาท (+12% เทียบช่วงเดียวกันของปีก่อน) โดยปรับรายได้ขึ้นจากเดิม 6% เป็น 5.3 พันล้านบาท +16% เทียบช่วงเดียวกันของปีก่อน จาก มูลค่าการส่งออกถังแก๊สที่ยังมีทิศทางเติบโตโดดเด่นโดยเฉพาะในสหรัฐที่ กลับมาให้ชีวิตตามปกติ ทำให้การบริโภคเพิ่มขึ้น รวมถึงมีการเดินทาง ท่องเที่ยวตั้งแคมป์มากขึ้น ทำให้ความต้องการถังแก๊สสูงขึ้น และยอดขายใน แอฟริกายังเติบโตดีได้ต่อเนื่อง
อีกทั้ง SMPC ได้มีการแก้ปัญหาคอขวดในการ ส่งออก จากการขยายพื้นที่จัดเก็บสินค้าเพิ่มขึ้นในไตรมาส 1/2565 ทำให้สามารถส่งออก สินค้าทางเรือได้ตามแผนมากขึ้น นอกจากนั้น จะได้ผลบวกจากค่าเงินบาทที่ อ่อนค่า ทำให้รายได้ในสกุลเงินบาทเพิ่มขึ้น โดย SMPC มีสัดส่วนรายได้จาก การส่งออกสูง 95%
ราคาหุ้น outperform SET +16% ในช่วง 3 เดือน จาก ยอดส่งออกถังแก๊สที่เติบโตได้ดี และเงินบาทที่อ่อนค่า ทั้งนี้ ยังคงแนะนำ “ซื้อ” จาก 1) ยอดส่งออกถังแก๊สยังเติบโตได้ต่อเนื่อง โดยเฉพาะจากตลาดในสหรัฐ และแอฟริกาที่มีการเติบโตดีสุด, 2) กำไรปี 2565E จะทำสถิติสูงสุดใหม่ ประเมินว่าราคาหุ้นมีโอกาสกลับไปเทรดที่ระดับสูงสุดใกล้เคียงกับปี 2016 ที่ 17.00-18.00 บาท ได้ และ 3) valuation ปัจจุบันยังน่าสนใจเทรดที่ 2022E PER ที่ 10.5 เท่า คิดเป็น -0.3SD